હવે મોબાઇલ નિર્માતા કંપની નોકિયાએ ઘોષણા કરી છે કે , તે પોતાના નવા નોકિયા આશા પ્લેટફોર્મ પર ઇંસ્ટંટ મેસેજિંગ એપ્લીકેશન વોટ્સએપ પણ ઉપલબ્ધ કરાવી રહી છે , સૌથી પહેલા આ સુવિધા આશા 501માં મળશે , કંપનીએ ગુરુવારથી તેની શરૂઆત પણ કરી દીધી છે . કંપનીએ પોતાના એક નિવેદનમાં જણાવ્યું છે કે , હવે નોકયા આશા 501ના યુઝર આ એપ્લીકેશનને પોતાના ફોન પર એક સોફ્ટવેર અપડેટ કરીને સહેલાયથી ડાઉનલોડ કરી શકશે . આ મેસેજિંગ સેવા આશા શ્રેણીના અન્ય ફોનમાં પણ ઉપલબ્ધ છે . નોકિયા ઇન્ડિયાના ડિરેકટર માર્કેટિંગ વિરાલ ઓઝાએ જણાવ્યું કે , આશા 501 આશા પ્લેટફોર્મ પર ચાલનારો પહેલો હેંડસેટ હશે જે વોટ્સએપને સપોર્ટ કરશે . નવા ઇન્ટરફેસમાં સિંગલ સ્વાઇપ કેમેરા તો હશે જ , સિંગલ ટચથી ફેસબુકમાં શેર કરવાની સુવિધા પણ હશે . તેનાથી ફેસબુક કોમેન્ટ ટ્રેક કરવું સહેલું રહેશે . નોકિયાએ કહ્યું છે કે , તેનાથી પરિષ્કૃત સોફ્ટવેર વોટ્સએપ સાથે જ નવા સેટમાં આવશે . આ સેટ 5 ડિસેમ્બરે લોન્ચ કરવામાં આવશે . જુના સેટ રાખનારા પોતાના ફોનના સોફ્ટવેરને અપડેટ કરાવી શકે છે .